ΓΡΑΠΤΗ ΕΡΩΤΗΣΗ E-3777/00

υποβολή: Marie-Nolle Lienemann (PSE) προς την Επιτροπή

(4 Δεκεμβρίου 2000)

Θέμα: Τρομώδης νόσος των προβάτων

Μπορεί η Επιτροπή να αναφέρει τί πράττει για να ελέγξει την τρομώδη νόσο των προβάτων;

Ποιά συγκεκριμένα μέτρα έλαβε η Επιτροπή ώστε να μελετήσει τη μετάδοση της ΣΕΒ στα πρόβατα;

Επίσης, ποιά είναι προς το παρόν τα διαθέσιμα αποτελέσματα με τους κινδύνους μετάδοσης της ΣΕΒ από πρόβατο σε πρόβατο με μετάγγιση αίματος και ποιά μέτρα σκοπεύει να λάβει η Επιτροπή σχετικά μ' αυτό το θέμα;

Απάντηση του κ. Byrne εξ ονόματος της Επιτροπής

(7 Μαρτίου 2001)

Η τρομώδης νόσος των προβάτων ανήκει σε μια ομάδα σταδιακά θανατηφόρων νευροεκφυλιστικών ασθενειών που είναι γενικά γνωστές ως μεταδοτικές σπογγώδεις εγκεφαλοπάθειες (ΜΣΕ). Σε αντίθεση με τη σπογγώδη εγκεφαλοπάθεια των βοοειδών (ΣΕΒ), η οποία θεωρείται ως μεταδοτική για τον άνθρωπο προκαλώντας τη νέα μορφή της ασθένειας Creutzfeld Jacob (νμ-CJD) σε ανθρώπους, για τη γνωστή εδώ και αιώνες τρομώδη νόσο των αιγοπροβάτων δενπάρχουν ενδείξεις ότι μπορεί να μεταδοθεί στα ανθρώπινα όντα.

Ωστόσο, η Επιτροπή θεωρεί ως σοβαρό πρόβλημα την εκδήλωση της τρομώδους νόσου στην Κοινότητα, επειδή κάτω από κανονικές συνθήκες δεν μπορεί να γίνει διάκριση μεταξύ της τρομώδους νόσου και της ΣΕΒ καιπάρχουν ήδη αποδείξεις ότι τα πρόβαταπό πειραματικές συνθήκες μπορούν να μολυνθούν με τον παράγοντα που προκαλεί ΣΕΒ. Μολονότι προς το παρόν είναι άγνωστο αν η ΣΕΒ μπορεί να μεταδοθεί στα πρόβατα με φυσικό τρόπο, η Επιτροπή έλαβε ήδη σειρά προφυλακτικών μέτρων, όπως την αφαίρεση τουλικού ειδικού κινδύνου από τα πρόβατα, την απαγόρευση της χρήσης κρεατάλευρου και οστεάλευρου για τη διατροφή των προβάτων και την εντατική παρακολούθηση των ζώων για τη διάγνωση των συμπτωμάτων της τρομώδους νόσου. Επίσης έχει συγχρηματοδοτήσει επί πολλά έτη προγράμματα ελέγχου της τρομώδους νόσου σε ορισμένα κράτη μέλη. Εξάλλου, η πρόταση κανονισμού της Επιτροπής σχετικά με την μεταδοτική σπογγώδη εγκεφαλοπάθεια(1) που εγκρίθηκε πρόσφατα από το Συμβούλιο περιέχει πολυάριθμες διατάξεις για την παρακολούθηση και την εξάλειψη της τρομώδους νόσου και για σχέδια επείγουσας επέμβασης, σε περίπτωση εκδήλωσης της ΣΕΒ στα πρόβατα.

Διάφορες πτυχές της τρομώδους νόσου και της ΣΕΒ εξετάζονται σήμερα σε επτά διαφορετικά σχέδια έρευνας πουποστηρίζονται από την Κοινότητα στο πλαίσιο του σχεδίου δράσης της Επιτροπής για την έρευνα σχετικά με τη μεταδοτική σπογγώδη εγκεφαλοπάθεια. Μια περίληψη αυτών των σχεδίωνπάρχει στον ιστοχώρο της Κοινότητας(2). Σύμφωνα με το αίτημα του Συμβουλίου για την Έρευνα το Νοέμβριο 2000, συγκροτήθηκε ομάδα εμπειρογνωμόνων με στόχο το συντονισμό της ερευνητικής εργασίας για τη ΜΣΕ στην Ευρώπη. Τέλος, η Επιτροπή εξετάζει αυτή τη στιγμή μια σειρά νέων δοκιμασιών για τη ΣΕΒ στα οποία συμπεριλαμβάνονται και αυτά που ίσως να βοηθήσουν στη διάκριση ανάμεσα στην ΣΕΒ και στην τρομώδη νόσο.

Η Επιστημονική Συντονιστική Επιτροπή στη γνωμοδότησή της στις 26-27 Οκτωβρίου 2000 αναφέρεται σε μια επιστημονική δημοσίευση σχετικά με τις συνέπειες της μεταδοτικότητας της ΣΕΒ στα πρόβατα μέσω της μετάγγισης αίματος. Στη γνωμοδότηση αυτή εκφέρεται η άποψη ότι, όσον αφορά την ασφάλεια του αίματος των βοοειδών, σεφιστάμενες επιστημονικές μελέτες είχαν επισημανθεί ήδη πιο νωρίς οι κίνδυνοι που προέρχονται από την παρουσία στο αίμα ακόμη και ελάχιστων ποσοστών μολυσματικότητας της ΜΣΕ.

(1) ΕΕ C 45 της 19.2.1999.

(2) http://www.jrc.cec.eu.int.